# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresată de **COMUNA BEŞTEPE**, cu sediul în com. Beştepe, loc. Beştepe, str. Tulcei, nr. 76, jud. Tulcea, înregistrată la APM Tulcea cu nr. 13728/01.11.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.12.2017, că proiectul "**MODERNIZARE DRUMURI ÎN COMUNA BEŞTEPE, JUD. TULCEA**"**,** propus a se realiza în intravilanul loc. Beştepe şi intravilanul şi extravilanul loc. Băltenii de Sus, com. Beştepe, judeţul Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se află la limita Rezervaţiei Biosferei Delta Dunării şi a ariilor naturale protejate de interes comunitar ROSCI0065 Delta Dunării şi ROSPA0031 Delta Dunării şi Complexul Razim-Sinoie şi la aproximativ 28 m de limita ROSPA0009 Beştepe-Mahmudia.

- amplasamentul se află în intravilanul loc. Beştepe şi intravilanul şi extravilanul loc. Băltenii de Sus, com. Beştepe, judeţul Tulcea. Pe amplasament nu au fost identificate specii de păsări sau alte specii de faună si habitate ale speciilor pentru care a fost declarată aria protejata ROSPA0091 Pădurea Babadag si care ar putea fi afectate de implementarea proiectului. Proiectul nu va afecta negativ aria naturală protejată.

- beneficiarul a obţinut Avizul Administraţiei Rezervaţiei Biosferei Delta Dunării cu nr. 116/ 04.12.2017.

**Localizarea proiectului :**

- amplasamentul se află în intravilanul loc. Beştepe şi intravilanul şi extravilanul loc. Băltenii de Sus, com. Beştepe, judeţul Tulcea., pe un teren aparţinînd domeniului public de interes local – artere de circulaţie, conform încadrării cadastrale.

**Caracteristicile proiectului :**

Proiectul propune modernizarea unor străzi de pământ din satul Beştepe pe o lungime de 1523 m şi din satul Băltenii de Sus pe o lungime de 1570 m, care nu corespund condiţiilor pe care trebuie să le îndeplinească din punct de vedere al confortului şi siguranţei circulaţiei , după cum urmează:

|  |  |  |  |
| --- | --- | --- | --- |
| **Nr.crt** | **Denumire stradă** | **Localitatea** | **Lungime (m)** |
| 1 | Biruinţei | Beştepe | 853 |
| 2 | Ecoului | 670 |
| **Total Beştepe** | | | **1523** |
| 3 | Drum 1 | Băltenii de Sus | 456 |
| 4 | Drum 2 | 250 |
| 5 | Drum 3 | 340 |
| 6 | Acces 1 | 69 |
|  | Acces 2 | 82 |
|  | Acces 3 | 228 |
|  | Acces 4 | 145 |
| **Total Băltenii de Sus** | | | **1570** |
| **TOTAL** | | | **3093** |

La intersecţia străzilor propuse pentru modernizare cu străzi laterale care nu se modernizează, acestea din urmă se vor amenaja pe o lungime de 15 m din axul străzii care se modernizează.

Lucrările de drum sunt astfel proiectate încât să păstreze traseul existent. Suprafaţa de teren afectată: 13581 mp.

Proiectul prevede următoarele:

1. Pe străzile supuse modernizării şi pe străzile laterale se va realiza un sistem rutier alcătuit din următoarele straturi: 7 cm substrat; 20 cm piatră spartă amestec optima 0-63; 20 cm strat de piatră spartă amestec optimal 40-63, împănată cu 16-25 şi înnoroită cu savură 0-8; 6 cm binder de criblură BAD20; 4 cm beton asfaltic BA16;
2. Pentru scurgerea apelor de pe partea carosabilă se vor realiza şanţuri trapezoidale de pământ şi rigole betonate carosabile;
3. Accesul la proprietăţile aflate pe partea dinspre şanţ se va face prin intermediul unor podeţe tubulare cu diametrul de 300 mm şi lungimea de 4 m, aşezate pe un pat din beton. Peste tuburi se va poziţiona un strat de beton simplu de 10 cm grosime. Pe borduri se vor amplasa parapeţi de siguranţă a pietonilor;
4. Pe str. Biruinţei şi str. Ecoului din satul Beştepe se vor realiza câte un podeţ casetat monolit, iar la capetele casetei se vor realiza trotuare cu lăţimea de 1 m, mărginite de borduri cu lăţimea de 30 cm;
5. Traseul în plan al străzilor este amenajat cu aliniamente şi curbe;
6. În profil transversal:

* în loc. Beştepe se vor utiliza două tipuri de secţiuni transversale, acostamentele vor fi consolidate cu un strat de piatră spartă amestec optimal 0-40 de 10 cm grosime pe toată lăţimea lor;
* în loc. Băltenii de Sus se vor utiliza zece tipuri de secţiuni transversale;
* bordurile care mărginesc partea carosabilă sunt prefabricate din beton de ciment 20x25 cm, pe fundaţie din beton simplu .
* Alimentarea cu apă: Nu este cazul ;
* Canalizarea apelor uzate menajere: Nu este cazul;
* Energie electrica: Nu este cazul;
* Energie termica: Nu este cazul.

**Condiţiile de realizare a proiectului:**

Pentru a preveni şi eventual a limita şi elimina efectele unui posibil impact negativ (posibil doar pe perioada de desfaşurare a lucrărilor) se vor lua de către beneficiar si antreprenorul general urmatoarele măsuri :

* Supravegherea lucrărilor in permanenţă de catre personal specializat si dirigintele de şantier ;
* Reducerea pe cât posibil a perioadei de execuţie a lucrărilor de construcţii;
* Toate materialele folosite vor fi livrate de către furnizori acreditaţi iar transportul, manipularea si depozitarea lor se va realiza fără a afecta mediul inconjurător.
* Toate lucrările se vor desfăşura strict pe amplasament, fără a afecta vecinătăţile.
* Lucrările nu vor genera zgomote sau vibraţii care sa deranjeze speciile pentru care au fost desemnate ariile protejate ROSPA0031 Delta Dunării şi Complexul Razim-Sinoie şi ROSPA0009 Beştepe-Mahmudia.
* Nu se vor folosi echipamente de construcţii mari care sa genereze zgomote si vibraţii.
* Pe parcursul execuţiei se vor delimita zonele de depozitare pentru diverse materiale de construcţie, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspandire a acestora pe sol .
* Pe tot parcursul execuţiei se vor lua, prin grija antreprenorului general, toate masurile legate de protejarea biodiversităţii, solului, subsolului, faunei si vegetaţiei din jurul amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor şi predate unui operator de salubritate autorizat .
* Organizarea de şantier nu comportă construcţii şi căi de acces speciale. Sursele de apă şi energie electrică necesare pentru organizarea de şantier vor fi puse la dispoziţia constructorului de către beneficiar.

Titularul proiectului va respecta condiţiile impuse prin Certificatul de Urbanism nr. 26/2321 din 09.08.2017, emis de Primăria Comunei Beştepe .

Titularul proiectului va respecta condiţiile impuse în Avizul Administratiei Rezervaţiei Biosferei cu nr. 116/04.12.2017;

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – răspunderea pentru corectitudinea informatiilor puse la dispoziţia autoritaţii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Sef Serviciu CFM**

**Ing.Elena MICU**

Intocmit

Camelia Ionescu

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**